
Abstract: Understanding and implementing civil-military common strategies for crisescaused by 
terrorist actions is an important area of research within many think-tanks. 

One of the current trenas in building strategies is resilience. Resilience can find its place in counter- 
terrorist actions, while the current terrorism transforms the classical type of combat against it. Also it extends 
the traditional issues of international security to a form in which the active actors include all forms: state, non- 
state and individual ones. In this type of fighting, civilians become gradually more involved. 

New types of terrorism are based on organized structures whose branches are spread all over the 
world. These structures are trained to be able to plan and execute activities based on unconventional 
asymmetric warfare, being ready to pay the ultimate price with their lives, in order to get the expected results. 

This article aims to present some aspects regarding how terms such as terrorism, antiterrorism, 
counterterrorism and resilience are defined by UN and NATO member states, in order to highlight how some 
new concepts and procedures can be used for this type of actions. 

Key words: resilience, terrorism, counterterrorism. 


Introducere 


Apariția treptată a modelelor teoretice alături 
de evoluția mediului de securitate şi a realităţilor 
internaţionale au condus la un caleidoscop de 
elemente conceptuale. Interpretarea şi aplicarea 
acestora a devenit un demers complex şi nu 
tocmai facil în încercarea de a le operaţionaliza. 

Toate domeniile de activitate ale oamenilor 
zilelor noastre se bazează pe informaţie şi pe 
tehnologia informaţiei. Dezvoltarea ştiinţelor şi a 
tehnologiei prin descoperire, cunoaştere şi 
aprofundare reprezintă umanitatea cu toate 
defectele şi calitățile acesteia. 


Însă, evoluția, transformarea şi inovarea nu 
preocupă doar parte legală şi legitimă a structurilor 
politice şi statale actuale. Anumite grupuri sunt tot 
mai intens preocupate în scopul de a-şi dezvolta 
aptitudini de producere a fricii (exacerbată) în 
rândurile populaţiei şi de a atrage atenţia asupra 
lor în numele unor idei sau scopuri religioase şi 
politice. 

Ele sunt numite în prezent organizații sau 
grupuri/grupări teroriste. Identificarea unor noi 
moduri de conceptualizare şi de aplicare a 
acestora în sfera antiteroristă sau contrateroristă 

determină factorii competenţi din toate statele să 
construiască strategii de luptă şi să le adapteze 
permanent la situaţiile provocate de acţiunile 
teroriste. 

Adaptarea strategiilor şi aplicarea lor în lupta 
antiteroristă ne aduc în discuţie reziliența şi modul 
în care operaţionalizarea acesteia poate fi 
conectată cu politici de luptă împotriva 
terorismului. 


1. Terorismul 


Pornind de la următorul silogism: 1. dacă 
reziliența reprezintă posibilitatea de a transforma 
un pericol în oportunitate de a rezolva o problemă 
stringentă şi 2. terorismul acţionează în cel mai 
atroce mod posibil, atunci 3. reziliența este un mod 
aproape natural de a reacționa împotriva 
terorismului care generează de multe ori panică. 
Noi vom utiliza reziliența, un termen teoretic mai 
puțin pus în ecuația terorism - contraterorism- 
antiterorism, pentru a evidenția valoarea acesteia 
în lupta împotriva terorismului. 

Prezentul articol îşi propune să supună 
atenţiei câteva aspecte cu privire la felul în care 
terorismul, contra-terorismul şi antiterorismul sunt 
abordate de state şi organisme precum ONU, 
NATO, sau UE, în scopul de a analiza posibile 
schimbări în abordarea unor operaţii specifice 
acestui tip de acţiuni asimetrice şi 
neconvenţionale. 

Din multitudinea de definiţii utilizate în lucrările 
studiate referitoare la terorism, cea propusă de 
către Departamentul de Stat al SUA pare cea mai 
concludentă pentru demersul nostru: „terorismul 
este o violență premeditată, motivată politic, 
perpetuată împotrivă țintelor necombatante de 
către grupuri naţionale marginalizate sau de către 
agenţi clandestini ai unui stat în scopul de a 
influenţa un anumit public”.! 

Cu alte cuvinte, terorismul reprezintă 
totalitatea unor acțiuni asimetrice, întreprinse de 
persoane în numele unor idei, idealuri politice sau 
religioase (ne)partajabile cu majoritatea populatiei, 
în locul unde teroriștii îşi desfăşoară acţiunile. 

Acţiunile teroriste pot fi întreprinse şi de 
grupări de guerilă, insurgență, specifice revoltei, 
mişcării de rezistenţă, eliberare sau de luptă 
împotriva unui guvern opresiv sau a unei puteri 
coloniale. 

Terorismul nu este apanajul numai al celor 
marginalizaţi ci, uneori, şi al statelor. La acest tip 
de luptă asimetrică participă actori statali şi non- 
statali. El a devenit în timp o acţiune politico- 
militară organizată cu mijloace subversive (ex. 
DAESH -— organizaţie derivată din Al-Qaeda, 
pionieră în terorismul de franciză), în scopul de a 
ilegitima autorități politice aflate la guvernare şi de 
a le înlocui cu simpatizanții proprii. 


2. Antiterorismul şi contraterorismul 


Contraterorismul, antiterorismul, combaterea 
şi lupta împotriva terorismului reprezintă reacțiile 
de răspuns la acţiunile teroriste. Dacă acţiunile 
teroriste sunt întreprinse fără respect pentru orice 
tip de norme religioase, etice sau morale, uneori, 
în ciuda legilor existente;combaterea şi lupta 
împotriva terorismului sunt condiționate de 
respectarea normelor şi valorilor democratice ale 
statului în litera şi spiritul legii (în timp de pace). 

După cele atacurile teroriste ale Al-Qaeda? din 
11 septembrie 2001, conceptele de contra- 
terorism, antiterorism şi de luptă împotriva 
terorismului au intrat într-o nouă dimensiune, 
devenind subiect de relaţii internaţionale şi de 
drept umanitar. Cele patru avioane deturnate în 
dimineaţa zilei de 9 septembrie de pe diferite 
aeroporturi americane aveau ca ţinte cele mai 
reprezentative clădiri ale SUA: cele două blocuri 
gemene de la New York, Pentagonul şi Casa Albă. 
Dintre cele patru atacuri teroriste ale Al-Qaeda, 
Casa Albă nu a fost atinsă, celelalte şi-au atins 
țintele. Ele au reuşit în premieră declanşarea 
invocării articolului 5 al Tratatului Alianţei Nord- 
Atlantice(NATO). Administrația Bush Jr. a emis o 
declaraţie oficială de război împotriva terorismului 
în propriul teritoriu şi a invocat articolul 5. De 
atunci, SUA şi statele membre NATO sunt în 
război asumat împotriva terorismului. 

Din acel moment, războaiele au trecut într-o 
dimensiune nouă, aproape necunoscută până 
atunci, de război neconvențional, asimetric sau 
hibrid. 

În astfel de războaie (în mod oficial sau 
neoficial — numite proxy) pot fi implicaţi în aceeaşi 
măsură actori non-statali şi statali, forțe armate 
regulate ale unui stat alături sau împotriva unor 
forțe paramilitare sau neregulate. 

De asemenea, pentru atingerea obiectivelor 
propuse de contracarare,  minimalizare a 
pericolelor teroriste sau de anihilare a rețelelor, 
părțile afectate mai pot întreprinde acţiuni politic- 
diplomatice,operaţii economice, psihologice, 
sociale şi civice. 

Pe continentul nostru, viziunea comună a 
statelor Uniunii Europene se reflectă în strategia 
actuală (din decembrie 2014) de combatere a 
terorismului în Europa. La nivel mondial, în 
strategia de combatere a terorismului se respectă 
drepturile şi libertățile fundamentale ale omului prin 
patru piloni: prevenirea (radicalizării şi a recrutării 
în scopuri teroriste);protecţia (cetățenilor şi a 
infrastructurii, a datelor, a țintelor şi reducerea 
vulnerabilităţii la atacuri); urmărirea (cu capacități 
comune  polițieneşti naționale în vederea 
minimalizării şi dejucării mijloacelor de organizare 
şi planificare ale acţiunilor teroriste) şi răspunsul 
(gestionarea, coordonarea situaţiilor de criză 

teroristă, dezvoltarea mecanismelor de reducere a 
riscurilor de atac terorist).* 


3. Rezilienţa 


Terorismul, antiterorismul, contraterorismul, 
războaiele asimetrice sau hibrid şi reziliența nu 
sunt termeni şi concepte rezultate din 
evenimentele sociale, politice sau militare ale 
sfârşitului de sec XX sau ale începutului de sec. 
XXI, ci sunt mult mai vechi. Sunt poate doar 
adaptate la nivelul de înţelegere al omului care 
trăieşte în aceste timpuri. 

Rezilienţa poate fi definită ca fiind 
capacitatea de adaptare pentru a face față 
schimbărilor şi perturbaţiilor“,respectând diferențe 
elementare, în care răspunsurile la aceste 
perturbări („diversitatea răspunsurilor”) sunt 
considerate a fi deosebit de importante”. 

Altfel interpretată,  reziliența reprezintă 
platoşa formată ca efect în urma factorilor care ne 
pot invada rutina vieţii. Aceasta este o platoşă 
care transformă şi sporeşte rezistenţa la factorii 
de risc, creşte flexibilitatea şi consolidează 
capacitatea de răspuns. 

Reziliența pare a fi un concept post-modern 
apărut ca rezultat al modificărilor de natură 
convențională şi neconvenţională ale conflictelor 
militare şi politice, într-o perioadă în care părea 
că Războiul Rece se încheiase, dar poate că el 
fusese numai suspendat în timp şi spațiu (ori, 
poate acesta s-a încheiat şi ar fi atunci începutul 
celui de-al Doilea Război Rece). 

Deşi umanitatea rămâne preocupată la nivel 
declarativ de găsirea de soluţii la problemele 
vitale ale semenilor(în care drepturile şi libertăţile 
fundamentale au prioritate în actualul Drept 
Internaţional şi singura organizație inter- 
guvernamentală cu vocaţie universală, 
Organizaţia Naţiunilor Unite militează pentru 
pacea şi securitatea internaţională) situația reală 
a multor state de pe glob nu s-a schimbat foarte 
mult de la înființarea ONU în 1945. Ele se 
confruntă în continuare cu lipsa mijloacelor de 
trai, a resurselor, cu crize economice, sociale, 
politice şi/sau militare. 

În condiţiile în care lipsurile elementare în 
posibilitatea de a trăi sunt interconectate cu 
regimuri politice ineficiente, autocrate sau în care, 
pur şi simplu, acestea nu pot construi politici prin 
care să poate avea grijă de populaţie, pot apărea 
mişcări, demonstraţii, rebeliuni, revoluţii sau 
acţiuni (ne) premeditate (sau voit) teroriste. 

De aceea, noi considerăm faptul că o bună 
înțelegere a conceptului de rezilienţă devine utilă 
în cazul nostru, deoarece această abordare ne 
poate oferi noi perspective. Aceasta poate da 
esenţă luptei în reducerea numărului de acțiuni 
teroriste, de reducere a grupărilor teroriste şi 


poate contribui la identificarea unor posibile 
soluții pentru facilitarea unor astfel de acţiuni spre 
a fi operaţionalizate. 


4. Explicarea conceptului de reziliență în 
contextul luptei de combatere a terorismului 


Fiind bazat pe cercetare empirică (prin 
observare directă a realității) noi vom detalia 
conceptul de reziliență pornind de la situaţia 
volatilă de securitate cu care se confruntă 
majoritatea statelor în faţa pericolului reprezentat 
de terorism. Conceptele derivate ne vor facilita 
simplificarea ideilor construite în jurul acțiunilor 
teroriste întreprinse şi modul în care a fost 
gestionat/construit răspunsul la crizele create. 
Aria dezvoltării conceptelor principale şi derivate 
va fi evidenţiată prin intermediul caracteristicilor, 
trăsăturilor, dimensiunilor, variabilelor 
dependente şi independente construite cu 
ajutorul unor mecanisme, indicatorilor şi indicilor 
specifici. 


4.1 Caracteristici ale terorismului 

Formele terorismului politic, economic, 
informațional, etnic, religios, cultural etc. au în 
viziunea autoarelor Mirela Atanasiu şi Filofteia 
Repez următoarele caracteristici“: 

= dezvoltarea rețelelor teroriste 
transfrontaliere pe fondul extinderii fenomenului 
de globalizare şi de reacție la 
acesta(antiglobalizare, deglobalizare sau 
alterglobalizare); 

= trecerea de la terorismul infracţional la 
terorismul fundamentalist şi de franciză; 

= dezvoltarea unor organizaţii şi rețele 
teroriste în zonele-tampon ale lumii şi în cele 
sărace şi corupte; 

= terorism inter-etnic, cultural sau religios; 

= amplificarea terorismului separatist de 
tipul celui practicat împotriva statelor şi a ordinii 


de drept; 

= accentuarea terorismului ideologic 
îndreptat îndeosebi împotriva statelor 
occidentale; 


= creşterea pericolului utilizării armelor de 
distrugere în masă, îndeosebi a agenţilor chimici 
şi biologici; 

= migrația şi traficul ilegal; 

= formarea, diversificarea şi tehnologizarea 
terorismului internaţional cu mijloace sofisticate. 


În ceea ce priveşte reziliența, NATO a emis 
în 2016 o serie de şapte cerințe de bază de 
evaluat. Acestea pot fi considerate în egală 
măsură dimensiuni ale  rezilienței, dar şi 
caracteristici ale sale, dacă luăm în considerare 
datele ce rezultă din analizarea stării de fapt a 
acestor şapte cerințe. Ele sunt: 

= asigurarea continuității guvernământului şi 
serviciilor guvernamentale critice; 

= surse de energie reziliente; 

= capacitatea de a face faţă în mod eficient 
la mişcări necontrolate de populaţie; 

= hrană şi apă resurse reziliente; 

= capacitatea de a face față la situații în 
care sunt implicate victime în masă; 

= sisteme de comunicații reziliente; 

= sisteme de transport reziliente.” 


Toate aceste dimensiuni/ caracteristici se 
aplică şi pentru cazul special al rezilienţei în lupta 
împotriva terorismului. 

Având în vedere că violenţa şi inducerea fricii 
reprezintă elemente-cheie ale terorismului, fapt 
demonstrat şi prin regăsirea lor în toate 
caracteristicile şi trăsăturile enumerate anterior, 
rezilienţa se poate construi prin intermediul unor 
mecanisme adaptabile situaţiilor dificile şi crizelor. 


4.2 Mecanisme de reziliență, construite ca 
răspuns în combaterea terorismului în funcție de 
caracteristicile acestuia 

Conceptul de  rezilienţă este unul 
interdisciplinar deoarece prin intermediul acestuia 
se pot prezenta modalităţi de aplicare pe toate 
palierele posibile de cercetare (la nivel individual, 
de grup, naţional, regional şi internaţional al 
arealului post-modern. 

Caracteristicile acţiunilor teroriste în acest 
secol au în comun dependenţa de tehnologiile 
informaţionale. În acest context, strategiile de 
combatere a terorismului sau securitatea 
informaţională sunt doar două tipuri de reacţii pe 
măsura acţiunilor întreprinse. Rezilienţa rezultată 
începe să se contureze prin intermediul 
următoarelor mecanisme şi inițiative dependente 
de tehnologiile informaţionale*: 

Tehnologia — în egală măsură, aceasta este 
un  instrument-cheie pentru terorism şi de 
combatere a terorismului. Prin intermediul noilor 
tehnologii este facilitată dezvoltarea rețelelor 
teroriste; radicalizarea, recrutarea, deplasarea şi 
acţiunile lor individuale (lup singuratic) sau 
grupuri. Forma de rezistență aproape darwiniană 
(conservare prin schimbare) devine îndârjită în 
lupta împotriva acestora determinând rezilienţa. 
Tehnologia poate fi pusă în slujba rezilienţei 
asemănătoare acțiunilor gestionare a crizelor (cu 
ajutorul prevenției, limitării sau depistării 
elementelor favorizante  terorismului).Internetul 
utilizat ca instrument catalizator pentru ambele 
tabere. Pe de o parte, terorismul este stimulat, 
dezvoltat şi prin intermediul ordinelor date de la 
distanță pentru declanşarea de acțiuni teroriste 
simultane în diferite părţi ale lumii. De cealaltă 
parte, trebuie avut în vedere că internetul este 
transfrontalier, iar o reziliență eficace se poate 
activa şi accelera numai dacă este bazată pe 


colaborarea  interinstituţională, interstatatală şi 
între diferite entităţi internaţionale private sau 
guvernamentale de a combate a tot ce poate 
reprezenta pericol de atac terorist. Pentru acest 
tip de reziliență, noi luăm în considerare că 
terorismul este deopotrivă infracțiune şi problemă 
pentru toate domeniile de activitate civile şi 
militare. În acest caz, putem da două exemple, 
unul în care sunt formate echipe civil-militare în 
cadrul unor acţiuni NATO care au la dispoziţie 
echipamente sofisticate (drone, radare, sateliți 
militari etc.), softuri de analiză şi detectare. Un alt 
exemplu este Agenţia Uniunii Europene pentru 
Securitatea Reţelelor şi a Informaţiilor (ENISA) 
unde statele membre au decis să acţioneze 
proactiv în comun în spațiul UE şi, nu numai. 
Personalul calificat: pentru dezvoltarea rezilienței 
eficiente bazate pe caracteristicile actuale ale 
terorismului pot fi identificate vulnerabilităţile în 
sistemele utilizate de reţelele teroriste pentru a 
reduce riscurile atacurilor on-line şi/sau off line. 
Mecanismele prezentate reprezintă, de fapt, 
securitatea informațională. Pe parcursul 
cercetării, noi am observat că necesitatea de a 
trăi într-o lume ordonată, sigură şi eliberată de 
frici (ori aceste stări umane însumate ne-au 
condus la definirea termenului de securitate) 
reprezintă o formă de reziliență. În cazul 
terorismului acţionat în orice spațiu, fie cibernetic, 
fie natural se întâmplă acelaşi fapt, deoarece 
dezvoltarea capabilităţilor în cadrul instituţional ar 
putea deveni invers proporțională cu baza 
financiară şi materială a resurselor umane şi 
logistice externalizate. 

Punerea în balanţă a metodelor teroriste cu 
cele de combatere poate fi evidenţiată de 
următorul exemplu: situaţia creată în jurul 
tentativei Siriei de a construi o Centrală Nucleară 
la al-Kibar. Deşi, sirienii nu au folosit niciun mijloc 
de comunicaţie modern pe timpul construcției, 
Israelul a descoperit centrala cu ajutorul sateliților 
geo-staționari şi a anihilat-o în septembrie 2007. 
Noi vrem să evidenţiem faptul că tehnologia este 
superioară modului clasic de abordare a 
problemelor. 


4.3 Variabile ale rezilienței 

Rezilienţa în lupta împotriva terorismului este 
influenţată de caracteristicile terorismului sec. XXI 
care la rândul lor sunt influențate de setul de 
schimbări rapide la nivel societal şi politic; 
mişcările sociale care pot aduce în atenţie acţiuni 
subversive şi teroriste; noile politici iliberale, 
interacţiunile culturale la nivel global pot aduce în 
atenţie fenomenul terorist jihadist şi procesele 
sociale provocate de acesta. 

Rezilienţa în lupta împotriva terorismului 
poate fi configurată şi ca reacţie rezultată în 
urma acţiunilor de amploare ca Primăvara Arabă, 

de modul în care acestea sunt interpretate atât ca 
realităţi manifestate din efectele obținute în urma 
unor situații observabile in mod nemijlocit, cât şi 
de stările şi tensiunile latente inobservabile sau 
popularizate, tăcute dar existente în cadrul unor 
comunități de minorităţi musulmane în interiorul 
altor state, predispuse la acţiuni anarhice sau 
teroriste în cartierele majoritar musulmane din 
marile capitale europene. 

Din perspectiva variabilelor, dacă terorismul 
are ca variabile: data incidentului, locaţia/ ţara în 
care a avut loc, entitatea țintei, tipul atacului, 
numărul victimelor, etnia/ naţionalitatea/ religia 
victimelor, naționalitatea făptuitorilor, grupurile 
teroriste şi impactul la nivelul logisticii”, în cazul 
rezilienţei am putea discuta despre următoarele 
tipuri de variabile: 1. numărul/specializarea/ 
locaţia resurselor umane implicate în procesele 
de descurajare şi reasigurare în sfera militară 
specializată pe situațiile de criză/ urgenţă şi 
combatere a terorismului, 2. resursele financiare 
alocate întăririi infrastructurilor critice care pot fi 
vulnerabile la riscurile impuse de actele teroriste, 
3. cantitatea resurselor alimentare şi de apă 
potabilă disponibile şi accesibile în situaţii de 
urgență şi localizarea lor, 4. numărul şi 
localizarea resurselor umane implicate în situaţiile 
de criză şi forță majoră, 5. numărul şi amplasarea 
surselor de energie pentru situaţiile de 
urgenţă/criză, etc. Propunem aceste variabile în 
acord cu cele şapte cerințe de bază ale rezilienţei 
emise de NATO şi prezentate anterior. 

Studiul şi analiza acestora, din care rezultă 
completarea radiografiei cu privire la provocările 
în domeniu, pot constitui un punct de plecare în 
consolidarea elementelor ce ţin de rezilienţă. 


4.4 Dimensiunile  rezilienței în raport cu 
acțiunile teroriste 

Luând în considerare  relativismul şi 
ambiguitatea dimensiunilor şi faptul că terorismul 
este bazat pe mişcarea social-politică de tip binar 
(în cazul nostru tipul binar poate fi explicat în felul 
următor: fiecărei decizii, acțiuni sau persoane îi 
corespunde o valoare şi un factor de declanşare. 
Aceste decizii, acţiuni pot fi unitare sau binare. La 
evaluarea unei astfel de situaţii trebuie să se ţină 
seama de: priorităţi; asociativitatea conform 
priorităţilor; regula conversiilor implicite), idealul 
personal sau de grup împotriva statului ori a unei 
entități oficiale. 

Luând în considerare că din punct de vedere 
statistic, în perioada cuprinsă după atacurile 
teroriste din SUA la 9 septembrie 2001 până în 
prezent cele mai numeroase acțiuni teroriste 
întreprinse s-au realizat în numele religiei 
musulmane, prin extremism, noi vom detalia 
dimensiunile adaptate din problema _clivajelor 


(ştiinţe politice) care simplifică realitatea 
socială!!, astfel: 

> Autocrație vs. democratie. Primăvara 
Arabă este un veritabil exemplu. După aproape 
şapte ani, Primăvara Arabă este considerată ca 
fiind un veritabil fenomen social. O simplă revoltă 
declanşată în Maroc la sfârşitul anului 2010 s-a 
transformat în mişcări ample de stradă ce aveau 
să cuprindă în mai puţin de două luni, tot Nordul 
Africii şi a Orientului Mijlociu. Milioane de oameni 
s-au ridicat în statele din acest spaţiu, aproape în 
timp real împotriva regimurilor autocrate. Însă, 
aceste mişcări nu au avut ca efect alegeri libere 
şi instaurarea unor veritabile democraţii. În unele 
cazuri, ele au fost subminate de către islamişti 
care au preluat puterea precum în Egipt, unde 
Mohammed Morsi, un reprezentant al organizaţiei 
teroriste Frația Musulmană a preluat puterea 
după Primăvara Arabă, dar dat jos din fruntea 
țării de militari în 2013. În alte cazuri, 
demonstranţii nu erau pregătiți pentru a guverna, 
ei nu au reuşit să pună ordine producând 
războaiele actuale. Dintre acestea, războaiele 
din Libia, Yemen ori Siria, au devenit adevărate 
şcoli de ucenicie de terorism fundamentalist 
islamic. În cazul în care considerăm autocraţia ca 
factor de nemulţumire pentru a determina acţiuni 
subversive care pot conduce la insurgență şi, 
uneori, la terorism, atunci elementele principale 
ale democraţiei se pot combina pentru a structura 
rezilienţa în lupta cu terorismul. 

> Minoritate vs. majoritate: acesta are multe 
similitudini cu punctul precedent, dar în care 
minoritățile reprezintă elementul determinant în 
două forme: tipul liberal democratic 
internaţionalizat versus noul tip iliberal de 
guvernământ (în prezent, Japonia, Ungaria, țările 
scandinave şi, mai nou, SUA promovează 
iliberalismul. Acesta nu este sinonim nici cu non- 
liberalismul şi nici cu antiliberalismul. Iliberalismul 
reprezintă o formă parţială de democraţie) care 
poate provoca nemulțumire în rândurile 
minorităților formate pe teritoriul unor state în 
urma decolonizării. Spre exemplu în Franța există 
în prezent peste 5 mil. de cetățeni de origine 
musulmană care nu a putut fi asimilați culturii 
occidentale, creştine, naționale a Franţei 
laicizate. În spațiul fostelor colonii ale statelor 
occidentale care îşi construiseră administraţiile 
locale bazate pe minoritățile locale, noi putem 
evidenția ca minorități rămase în fruntea 
guvernelor statelor câteva exemple. Siria:până în 
prezent la guvernare se află un guvern condus de 
Bashar al-Assad, reprezentant al minorității 
alawite. Aceasta reprezenta 12% din populație. 
Trebuie totuşi menţionat faptul că el este căsătorit 
cu o reprezentantă a majorităţii de 75% a 
comunității sunnite din totalul populaţiei siriene). 
Irak: guvernele lrakiene până în 2003, ultimul 

guvern a fost condus de minorităţi, predominant 
sunnită într-un stat majoritar sunnit. Preşedintele 
irakian era  sunnitul Saddam Hussein, iar 
premierul guvernului era un creştin, Tariq Aziz. 
Poate că reziliența a fost construită de minorităţi 
pentru a putea supraviețui în cazul guvernelor 
bazate pe minorităţi dar acceptate de marea lor 
majoritate. O altă interpretare a acestor exemple 
are la bază laicizarea ca formă de rezilienţă. 
Statele din spaţiul Orientului Mijlociu care în 
prezent au devenit focare de terorism, au putut 
menţine ordine în cele două ţări fiind conduse de 
regimuri laice, chiar dacă pentru noi occidentalii 
acestea sunt regimuri dictatoriale. 

> Islam vs. creştinism. Terorismul de 
franciză Al-Qaeda bazat pe fundament religios 
din 9/11. Între timp el a luat forme diferite 
dezvoltându-se în statele aflate în război precum 
Afganistan, Irak, Mali, Yemen, Libia sau Siria, cu 
activități extinse în spațiul/mediul virtual, prin 
intermediul rețelelor de socializare ori prin 
intermediul sms-urilor pe rețelele de telefonie 
mobilă Din septembrie 2001, au avut loc 30.565 
de atacuri teroriste islamiste.. Trecerea de la 
ideologie religioasă la ideologie organizațională 
sau politică a islamului induce luarea unor măsuri 
fără precedent în cadrul unor societăți bazate pe 
culturi creştine laicizate şi secularizate. În formă 
opusă, formele de conducere statală islamizate 
se bazează pe Sharia, cod musulman de 
conduită. Atunci, o formă de reziliență o putem 
interpreta a fi aceea prin laicizarea statelor şi a 
culturilor bazate pe respectarea legilor comune 
din dreptului internaţional. 

> Centru vs. periferie sau Săraci vs. bogați: 
persoane marginalizate, inadaptate sau 
dezrădăcinate pot deveni cu uşurinţă terorişti, dar 
aceasta nu este o condiţie sine-qua-non. Un 
exemplu este cazul Charlie Hebdo sau Al Qaeda . 
De o parte a clivajului, îi avem pe frații Kouachi, 
doi francezi de origine Magrebină. Ei nu au reuşit 
să se integreze în sistemul francez, erau 
persoane dezrădăcinate care au fost instruite în 
teatre de război din Orientul Mijlociu. Ei sunt 
autorii asasinatului a întregului colectiv prezent la 
redacția săptămânalului Charlie Hebdo la data de 
7 ianuarie 2015. De cealaltă parte a cilivajului, 
numărul persoanelor persoane educate şi bogate 
sunt mai puţin întâlnite la baza ierarhiei 
organizațiilor şi acţiunilor teroriste. Însă, nu putem 
omite că Al Qaeda a fost organizată de Osama 
bin Laden. Acesta era inginer, tatăl său era 
magnat multimiliardar în domeniul construcțiilor în 
Arabia Saudită..membru al unei familii saudite 
multimiliardare. Conform unui studiu realizat de 
către Paul Gill, John Horgan şi Paige Deckert, 
doar 14% dintre teroriştii participanţi în acţiuni au 
absolvit studii de master şi doctorale. 


Master's Degree 


6% High Scheal 


25% 
Graduate School 
(Dropped Out) 
7% 


Some University 
Undergraduate 32% 
Degree 
22% 


Highest educational achievement 
Paul Sit, Bombing Alone JoFS 2013 


Fig. 1: Nivelul de educație 
Sursa: Paul Gill, John Horgan şi Paige Deckert, 
2013” 


Aceste dimensiuni creează cadre largi pur 
orientative deoarece pentru elaborarea lor sunt 
necesare detalii complementare de construire a 
unei politici reziliente în combaterea terorismului. 

Reziliența (rezistența şi răspunsul dat) ar 
putea deveni una dintre soluțiile pentru a reduce 
acţiunile teroriste’. Aceasta este influențată şi de 
modul în care, fără a ţine cont de religie şi etnie, 
sunt implicaţi civilii. Aceştia pot fi responsabilizați 
şi li se pot da roluri pentru a participa în număr cât 
mai mare la viața cetăţii. 

Pentru fiecare dintre noi, alegător sau 
politician, implicarea conduce la: perfecţionarea 
relațiilor şi a interconectivităţii între cetățeni şi 
instituţiile guvernamentale, corectarea eventualelor 
erori ale guvernării, schimbarea şi îmbunătăţirea 
politicilor de migraţie"? cu care statele occidentale 
se confruntă după Primăvara Arabă. 


4.5 Încadrare statistică 

Cifrele ne pot indica reziliența încadrată în 
realitate, in timp ce dimensiunea informează 
faptele neobservabile direct. 

De exemplu, în acest an, raportul asupra 
atacurilor teroriste jihadiste al The religions of 
Peace numai în luna martie a.c. sunt prezentate 
următoarele date: 26 de atacuri sinucigaşe în 23 
țări s-au soldat cu 1266 răniți, 1018morţi. ! 

Aceste cifre suprapuse dimensiunilor preluate 
din ştiinţele politice (ancorate în realitatea 
începutului de an), expuse la punctul anterior, pot 
evidenția cel puțin două aspectele importante: 1. 
consecințele unor erori de guvernare pe termen 
lung în statele occidentale în ceea ce priveşte 
politicile publice adaptate şi minorităţilor din ţară; 
2. statisticile pot pregăti populaţia să calculeze 
probabilitatea riscurilor de atac terorist, dar nu poat 
estima în totalitate efectele pe termen mediu şi 
lung la nivel social şi psihologic ale acestora. De 
aceea, calculul riscurilor şi educarea populaţiei şi 

implicarea celor  marginalizați pot produce 
reziliență în combaterea terorismului. 

Printre elementele care ne pot arăta gradul 
de reziliență, este comportamentul uman. 

Un prim indicator de nivel al rezilienței în 
relație cu pericolul terorist îl poate da nivelul de 
încredere, în sensul în care comportamentul 
oamenilor este dependent de relaţiile interumane 
bazate pe încredere. Nivelul de încredere poate 
deveni un indicator în reziliență deoarece nivelul 
de reziliență poate fi direct proporțional cu 
încrederea între oameni şi politicieni, dintre 
diferitele grupuri şi naţiuni. Un exemplu în acest 
sens ar putea fi Elveţia. Deşi acolo sunt 
reprezentate aproape toate religiile importante ale 
lumii: creştini catolici, ortodocşi, penticostali sau 
protestanți, hinduşi, sikh şi musulmani. 5% din 
populație este musulmană, procent oficial 
echivalent în toate statele din aria de proximitate a 
țării. Cu toate aceste, nu a fost semnalat niciun 
atac terorist sau depistat vreo tentativă în acest 
sens. Noi credem că acolo, indiferent de etnie, 
naţionalitate sau religie oamenii au încredere unii 
în alții. 

În perioada 1 ianuarie - 31 martie 2017 au 
avut loc 532 atacuri teroriste în 39 state care s-au 
soldat cu 3611 victime şi 4448 de răniți". Aceste 
date ne aduc în atenţie că numărul atacurilor este 
crescut. Într-o cincime din statele lumii, civilii se 
confruntă cu pericolul unui atât islamist. 
Probabilitatea de a face față unui atac islamist ne 
poate indica o posibilă evaluare pentru construirea 
unor politici de reziliență pe grade de pericol 

Aici putem aduce în discuţie indicele riscului 
la terorism, codificat pe culori. Anumite 
reprezentări grafice ale acestuia sunt aproape 
similare codurilor de timp din meteorologie: de la 
lipsa pericolului indicat de culoarea alb, la galben 


NOTE: 


şi apoi la pericol maxim marcat prin culoarea roşie 
asociată riscurilor de atac terorist. De exemplu, 
până la data încheierii acestui articol, la Bruxelles 
era menținut codul portocaliu de pericol. 

Rezilienţa reprezintă schimbarea şi se 
bazează pe comportamentul uman care este în 
continuă transformare, de adaptare la bine şi la 
rău. Din păcate, oamenii se pot obişnui şi cu frica 
şi pericolele la tot pasul. Iniţial, bruxellezii au fost 
speriați de ieşirea armatei pe străzi şi în stațiile de 
metru din oraş în zilele următoare atentatelor de la 
metroul din staţiile Maalbeek şi Schumann din 
cartierul instituţiilor europene. După un, militarii 
sunt încă la posturi, iar oamenii s-au obişnuit 

Un alt indicator util în studiul rezilienței în 
lupta cu terorismul s-ar putea baza pe gradul de 
determinare ca opus al fricii având ca obiectiv 
principal de a reduce pericolele prin acțiuni cât 
mai eficiente. De exemplu, după atentatul terorist 
soldat cu 17 morţi Charlie Hebdo, guvernul francez 
a instituit starea de urgenţă. Aceasta rămâne în 
vigoare până la 15 iulie 2017 Din acest punct de 
vedere considerăm că ar putea fi extrem de util un 
studiu la nivelul statelor europene care să 
genereze un indicator al gradului de determinare şi 
al percepţiilor asupra fenomenului terorismului şi 
măsurilor de combatere. 

Nu în ultimul rând, factorii  decidenți, 
polițieneşti şi militari trebuie să învețe să 
coopereze cu mass-media şi cu populaţia în mod 
real,deoarece integrarea acțiunilor sociale, politice 
şi militare sunt întreprinse în scopul protejării 
populaţiei civile, a teritoriului, a ţării întregi, 
indiferent de dorințele de distrugere ale celor 
implicaţi în acţiuni teroriste şi de motivaţia părții 
care luptă contraterorismului, de a proteja valorile 
materiale şi spirituale ale unui stat. 

CONCLUZII: 


Din prezentarea succintă a conceptelor de reziliență, terorism, contraterorism şi antiterorism, noi 
desprindem următoarele idei principale: 

= in lupta cu terorismul, armele şi mijloacele trebuie permanent adaptate. 

= Limitarea, prevenirea şi desființarea rețelelor teroriste se poate face numai prin cooperare cu 
populația în mod direct, indirect şi prin intermediul rețelelor sociale, prin implicarea cetățenilor la nivel 
participativ la viața cetății şi a educării acestora. 

=  Stabilizarea zonelor de conflict ar putea deveni focare de terorism pentru statele occidentale dacă 
nu se începe desfiintarea rețelelor în zona de conflict. 

=  Reziliența nu este un paliativ pentru toate problemele actuale ale omenirii dar puterea de a ne 
adapta şi de a ne transforma reprezintă etape în evoluția omenirii. 


Eficiența proceselor de concretizare a unor politici şi strategii depinde de felul cum caracteristicile, 
trăsăturile mecanismele şi variabilele pot fi puse în ecuația acțiunilor teroriste. Procesul de reziliență în 
lupta de combatere a terorismului poate deveni un construct util care poate facilita demantelarea unei 
acțiuni teroriste încă din faza embrionară cu ajutorul tuturor mijloacelor materiale şi imateriale existente în 
sec. XXI. 


COLOCVIU STRATEGIC este o publicație a Centrului de Studii Strategice de Apărare şi 
Securitate ce prezintă principalele rezultate ale unor studii de cercetare, sintezele unor evenimente 
ştiinţifice, opiniile şi punctele de vedere ale masteranzilor şi doctoranzilor, implicaţi în cercetarea 
ştiinţifică din domeniul apărării şi securității. 

